La plaça Llauri de la Coma torna a il•luminar-se aquesta nit
17/02/2016

# La plaça Llauri de la Coma torna a il•luminar-se aquesta nit

[![Imagen de la Plaça Llauri de La Coma](/images/noticias/2016/02/plaza-Llauri-Coma.jpg)](/images/noticias/2016/02/plaza-Llauri-Coma.jpg)

17.02.2016

Núria Campos ha destacat que amb la instal•lació d'aquestes torres es dóna resposta a una històrica reivindicació dels veïns del barri

La Plaça Llauri de la Coma tornarà a il•luminar-se aquesta nit després que l'Ajuntament de Paterna haja finalitzat avui els treballs d'instal•lació del nou enllumenat. Aquesta actuació, que l'Àrea d'Infraestructures del consistori va començar la setmana passada, ha consistit en la col•locació de dues columnes de llum, amb dues projectors cadascuna.

Les noves torres de lluminàries són de xapa galvanitzada, mesuren 12 metres d'altura i consten de dues projectors de 250 watts de halogenuros metàl•lics que s'han instal•lat sobre unes creueres i que projecten una llum blanca per a il•luminar la plaça com si d'un camp de futbol es tractara.

“Amb la instal•lació d'aquestes torres estem donant resposta a una reivindicació històrica dels veïns d'aquest barri”, ha destacat la regidor d'Infraestructures, Núria Campos, qui ha explicat que els treballs elèctrics han finalitzat avui mateix.

Així mateix, Campos ha indicat que “s'han segellat les arquetes i s'han soldat els registres de les columnes, que es troben a uns 30-40 cm del sòl. A més, s'han reparat prop de quatre fanals dels carrers adjacents a la plaça i s'ha reemplaçat el cable existent que estava danyat.”

Les noves torres d'enllumenat substitueixen a la dotzena de columnes convencionals que hi havia fins llavors i que, a causa dels 4 metres d'altura que tenien, patien continus robatoris de cablejat i feien que la plaça haja estat molt temps a les fosques.